hu hu hu hu hu hu hu hu hu hu hu hu hu hu ca hu hu sl hu ceb hu hu hu hu hu fr hu fr hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en cs de hu hu hu en en hu jv ceb ko sk hu fr hu fr en hu fr hu hu hu hu fr hu hu hu fr hu cs ro hu hu en hu hu hu ca es hu hu hu hu hu hu hu hu hu hu tr en hu hu eo hu hu hu hu hu hu hu hu hu hu hu es pl hu hu fr es en hu hu hu hu de fr hu hu hu hu de id hu hu hu hu hu es hbs_lat cs hu hu ms id en hu hu pt hu hu hu hu hu fr hu br hu et hu fr hu hu hu en hu hu hu hu hu hu hu hu sq hu hu hu fr fr hu hu hu hu en cs sk hbs_lat fr hu ca pt hu vi hu en hu pl ko hu hu hu hu hu pl hu gl de eu es hu fr hu fr es hu hu hu hu hu hu hu hu fr hu fi hu hu hu es hu scn hu hu fr pt sv hu hu hu hu hu hu hu hu hu hu en hu en fr hu hu hu hu fr fi hu de hu hu fr hu hu hu hu hu hu hu hu hu hu hu hu hu en cs de hu fr hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en eo fa fr it ms nl pl pt ro sk sl en vi zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 13.
Ugrás a navigációhoz Ugrás a kereséshez
A Wikimédia Commons tartalmaz Mersevát témájú médiaállományokat.
Mersevát község Vas megyében, a Celldömölki járásban.
Celldömölktől 5 kilométerre északkeletre, a Marcal folyó mellett fekszik.
A szomszédos települések: észak felől Kemenesmagasi, kelet felől Külsővat, dél és délnyugat felől Celldömölk, nyugat felől Kemenessömjén, északnyugat felől pedig Kemenesszentmárton és Vönöck.
A településen végighúzódik, annak főutcájaként a Pápától Celldömölkön át Sárvárig húzódó 834-es főút, az a legfontosabb közúti megközelítési útvonala mindhárom említett város irányából. Kemenesszentmártonnal a 8455-ös út köti össze, és érinti még a nyugati határszélét a 8611-es út is.
Lakott területeit a vasútvonalak elkerülik, déli határszélét azonban érinti a MÁV 10-es számú Győr–Celldömölk-vasútvonala. A vasútnak nincs megállási pontja a község területén, de Külsővat vasútállomás alig több mint 2,5 kilométerre fekszik Merseváttól délkeletre.
Vát neve a 9. századi székely-fehér hun (kony) uralkodó Vat nevéből származik.
A mai Mersevát Merse és Belsővat 1906-ban való egyesítésekor keletkezett. Előtte nevét Merse-Belső- Vath, Merse-Belsővath, Merse-Belsőváth, Merse-Belsőváth-Vath alakokban említették az írásos forrásokban. A jelenlegi Külsővat vasútállomást a 20. század elején még Vat-Mersének nevezték. Mai Mersevát elnevezése 1907-ben készült pecsétjén szerepel először. A közhasználat azonban ma is fenntartja a Merse és Belsővat név használatát.
Mersevát, Vát nevét egy 1252-ben kelt oklevél említette először, ez oklevél Vát birtokosait a szomszédos Dömölki apátság kegyuraiként említette. Ezen 1252. február 18-án Pozsonyban kelt oklevél szerint: „Mersének fiai: Gergely és Fábián, Roland nádor bírói széke elé kísérik Jakab apátot, hogy birtokában, igazában megvédelmezzék Pápának fia Márton ellen.” Erről Pacher Donát: A dömölki apátság története című könyvben a következő olvasható: „Az apátság kegyuraságát a XIII. század közepén a szomszédságban eredt, vagy lakó családnak, a Merse családnak a kezén találjuk.”
A 14. századi Anjou-kori okmánytár 1358. V. 8-án kelt egyik oklevelében ugyancsak előfordul a családból Merse Miklós neve. 1458-ban a Merse család birtokainak eladása, zálogba vétele, sőt 1459-ben valószínűleg még elkobzása is szerepel az okiratokban, a fiatal Mátyás király ellen 1459-ben fellázadt 25 főúr között a lázadáshoz csatlakozott kemenesaljai urak között a Mersék is szerepeltek. „1459-ben azonban Mátyás király a hűtlenségbe esett Miklósnak /Magasi/ Merse helységben és a kegyúri pusztán bírt részeit a Sámsonfalvaiaknak adta."
Borovszky Samu az 1900-as évek elején Magyarország vármegyéi című munkájában így ír a településről:
"Merse-Belső-Vát, magyar község a Marczal-csatorna mellett, a Csorna felé vezető út mentén. 82 háza és 536 r. kath. és ág. ev. vallású lakosa van. Postája Külső-Vát, távírója Kis-Czell. A lakosok fogyasztási szövetkezetet tartanak fenn. Földesurai a Vidos- és Káldy-családok voltak."
1990–1994: Horváth Lajos (FKgP)[3]
1994–1998: Csillag Albert (független)[4]
1998–2002: Ifj. Csillag Albert (független)[5]
2002–2006: Csillag Albert (független)[6]
2006–2010: Csillag Albert (független)[7]
2010–2014: Csillag Albert (független)[1]
2014–2019: Csillag Albert (független)[8]
2019-től: Csillag Albert (független)[9]
A település népességének változása:
A 2011-es népszámlálás során a lakosok 77,7%-a magyarnak, 0,5% németnek, 0,8% lengyelnek, 0,2% horvátnak, 0,2% szlováknak mondta magát (22,3% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 49,7%, református 1,5%, evangélikus 18,1%, felekezet nélküli 1,2% (29,4% nem nyilatkozott).[10]
E település ősét, a Merse családot tartják a Dömölki apátság alapítójának, melynek egy ideig a kegyura is volt.
A település határában található a Vidos család kriptája, Vidos József nemzetőrparancsnok nyughelyével.
1929. május 16-án Merseváton született Tóth József, világbajnoki ezüstérmes labdarúgó
Dr. Kovács Jenő: Mersevát története [2]
Borovszky Samu: Vas vármegye
↑ a b Mersevát települési választás eredményei (magyar nyelven) (html). Országos Választási iroda, 2010. október 3. (Hozzáférés: 2011. december 27.)
↑ Magyarország közigazgatási helynévkönyve, 2015. január 1. (magyar és angol nyelven). Központi Statisztikai Hivatal, 2015. szeptember 3. (Hozzáférés: 2015. szeptember 4.)
↑ Mersevát települési választás eredményei (magyar nyelven) (txt). Nemzeti Választási Iroda, 1990 (Hozzáférés: 2020. február 21.)
↑ Mersevát települési választás eredményei (magyar nyelven) (html). Országos Választási Iroda, 1994. december 11. (Hozzáférés: 2020. január 9.)
↑ Mersevát települési választás eredményei (magyar nyelven) (html). Országos Választási Iroda, 1998. október 18. (Hozzáférés: 2020. április 23.)
↑ Mersevát települési választás eredményei (magyar nyelven) (html). Országos Választási Iroda, 2002. október 20. (Hozzáférés: 2020. április 23.)
↑ Mersevát települési választás eredményei (magyar nyelven) (html). Országos Választási Iroda, 2006. október 1. (Hozzáférés: 2020. április 23.)
↑ Mersevát települési választás eredményei (magyar nyelven) (html). Nemzeti Választási Iroda, 2014. október 12. (Hozzáférés: 2020. április 23.)
↑ Mersevát települési választás eredményei (magyar nyelven) (html). Nemzeti Választási Iroda, 2019. október 13. (Hozzáférés: 2020. április 23.)
Mersevát a Kemenesvidék honlapon
A Celldömölki járás települései
Boba ·  Borgáta ·  Celldömölk ·  Csönge ·  Duka ·  Egyházashetye ·  Jánosháza ·  Karakó ·  Keléd ·  Kemeneskápolna ·  Kemenesmagasi ·  Kemenesmihályfa ·  Kemenespálfa ·  Kemenessömjén ·  Kemenesszentmárton ·  Kenyeri ·  Kissomlyó ·  Köcsk ·  Mersevát ·  Mesteri ·  Nagysimonyi ·  Nemeskeresztúr ·  Nemeskocs ·  Ostffyasszonyfa ·  Pápoc ·  Szergény ·  Tokorcs ·  Vönöck
A lap eredeti címe: „https://hu.wikipedia.org/w/index.php?title=Mersevát&oldid=23571517”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 13., 16:47
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.